TAURAGĖS RAJONO SAVIVALDYBĖS ASMENS SU NEGALIA GEROVĖS TARYBA

POSĖDŽIO PROTOKOLAS
 Nr. 
Tauragė

Posėdis įvyko 2026 m. liepos 27 d. 15 val.
Tauragės rajono savivaldybės asmens su negalia gerovės tarybos (toliau – Gerovės taryba) pirmininkė: Andžela Jakienė – Tauragės rajono savivaldybės vicemerė.
	         Dalyvauja Gerovės tarybos nariai: Laineda Ašmontienė – Tauragės rajono savivaldybės tarybos Sveikatos ir socialinių reikalų komiteto pirmininkė; Eugenijus Abromas – Tauragės ratukų sąjungos prezidentas; Irina Janutienė – Tauragės moters užimtumo ir informacijos centro direktorė; Birutė Tutlienė – Užimtumo tarnybos prie Socialinės apsaugos ir darbo ministerijos Klaipėdos klientų aptarnavimo departamento Tauragės skyriaus vyriausioji specialistė, laikinai vykdanti skyriaus vedėjo funkcijas; Eugenijus Abromas – Tauragės ratukų sąjungos prezidentas; Danguolė Račkauskienė – Tauragės šeimos gerovės centro direktorė; Ernestas Venckus – Viešosios įstaigos LASS pietvakarių centro Tauragės rajono ir Pagėgių filialo narys; Erika Latvaitė – Tauragės apskrities sergančiųjų epilepsija asociacijos pirmininkė; Kęstutis Petkus – Tauragės rajono neįgaliųjų draugijos pirmininkas; Ligita Rimkuvienė – Tauragės rajono savivaldybės administracijos Socialinės paramos skyriaus vedėja; Rūta Stasytienė – Tauragės rajono savivaldybės sveikatos reikalų koordinatorė (patarėja); Dainora Jonaitė – Tauragės rajono sutrikusio intelekto žmonių globos bendrijos „Tauragės viltis“ pirmininkė; Silvija Žukauskienė – Tėvų su negalinčiais girdėti vaikais bendrijos „Prasmė“ pirmininkė; Eglė Rukienė – Lietuvos sutrikusios psichikos žmonių globos bendrijos Tauragės filialo pirmininkė.
	Taip pat dalyvauja: Giedrė Kaveckienė – Tauragės rajono savivaldybės administracijos Socialinės paramos skyriaus vyr. specialistė (asmenų su negalia reikalų koordinatorė); Aidara Vikšraitienė - Tauragės rajono sutrikusio intelekto žmonių globos bendrijos „Tauragės viltis“ valdybos narė.

	DARBOTVARKĖ:
1. Praėjusio Asmens su negalia gerovės tarybos posėdžio priimtų sprendimų įgyvendinimas;
2. Asmeninio asistento paslaugų kaip socialinės atskirties mažinimo priemonės aptarimas;
3. Naujų paslaugų asmenims su negalia pristatymas;
4. Vasaros stovyklos „Atviri delnai“ pristatymas;
5. Projekto „Pagalba vaikams su negalia Lietuvoje“ pristatymas;
6. Kiti klausimai, pasiūlymai.          

SVARSTYTA. 1. Praėjusio Asmens su negalia gerovės tarybos posėdžio priimtų sprendimų įgyvendinimas.
Socialinės paramos skyriaus vyriausioji specialistė (asmenų su negalia reikalų koordinatorė) G. Kaveckienė pristatė, kad:
· Tauragės rajono savivaldybės asmens su negalia gerovės tarybos 2026–2027 m. veiklos planas buvo papildytas dar vienu tikslu – Stiprinti pasirengimą ekstremalioms situacijoms, siekiant užtikrinti asmenų su negalia saugumą bei poreikius;
· Gegužės 26 ir 29 d. Tauragės Birutės Baltrušaitytės viešoji biblioteka ir Asmens su negalia teisių apsaugos agentūros Tauragės skyrius prisidėjo prie DUOday`26 iniciatyvos, kurios metu asmenys su negalia galėjo susipažinti su šių įstaigų kolektyvu, darbu bei įgyti naujų žinių;
· Buvo išsiųsti raštai Tauragės rajono savivaldybės įstaigoms dėl STASIS duomenų pildymo, pateiktos instrukcijos ir pastebėjimai;
· Sukurtas klausimynas įstaigoms apie STASIS.LT sistemą, duomenų pildymą, pagalbos poreikį;
· Bendruomenių nariai buvo skatinami užpildyti asmenų su negalia poreikių registracijos anketą, kuri taip pat buvo viešinama Taurage.lt interneto svetainėje ir savivaldybės Facebook paskyroje;
· Gegužės 11 d. savivaldybėje vyko profesinės reabilitacijos pristatymas, kurio metu dalyviai buvo supažindinti su profesinės reabilitacijos galimybėmis, paslaugų gavimo tvarka bei UAB „Takoskyra“ teikiamomis paslaugomis. Susitikimo metu buvo aptarti profesinės reabilitacijos tikslai, kam ši paslauga skirta, kaip galima ją gauti ir kokios išlaidos yra kompensuojamos asmenims su negalia, siekiantiems integruotis į darbo rinką. Po pristatymo vyko diskusija.
NUTARTA:.
SVARSTYTA. 2. Asmeninio asistento paslaugų kaip socialinės atskirties mažinimo priemonės aptarimas. 
Socialinės paramos skyriaus vyriausioji specialistė (asmenų su negalia reikalų koordinatorė) G. Kaveckienė pristatė, kad, asmeninė pagalba, atsižvelgiant į asmens individualiuosius pagalbos poreikius, yra suteikti jam individualią pagalbą atliekant darbus ir vykdant veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse. Atkreiptas dėmesys kas gali gauti asmeninę pagalbą, kada pagalba neteikiama, kokios asmeninio asistento funkcijos, kas teikia pagalbą ir kur kreiptis dėl jos. 
[bookmark: _Hlk209452295]NUTARTA: Dalintis informacija apie asmeninę pagalbą su bendruomenių nariais.
SVARSTYTA. 3. Naujų paslaugų asmenims su negalia pristatymas.
Tauragės šeimos gerovės centro direktorė Danguolė Račkauskienė supažindino su Tauragės šeimos gerovės centre teikiamomis paslaugomis asmenims su negalia: laikino atokvėpio paslauga, laikina vaiko priežiūra, dienos socialine globa, trumpalaike socialine globa. Taip pat pristatė pradėjusį veikti naują Dienos centrą vaikams su negalia (6-18 m.). Centro tikslas – užtikrinti saugią, palaikančią aplinką bei teikti kokybiškas socialines paslaugas, atliepiančias vaikų ir jų šeimų poreikius. Dienos centre organizuojama vaikų priežiūra, ugdymas, įgūdžių stiprinimas bei sudaromos galimybės tėvams ar globėjams gauti reikalingą atokvėpį. 
NUTARTA: Dalintis informacija apie Tauragės šeimos gerovės centro teikiamas paslaugas asmenims su negalia su bendruomenių nariais.
SVARSTYTA. 4. Vasaros stovyklos „Atviri delnai“ pristatymas.
Tauragės rajono sutrikusio intelekto žmonių globos bendrijos „Tauragės viltis“ pirmininkė Dainora Jonaitė pristatė stovykloje „Atviri delnai“ liepos mėn. vykusias sportines, edukacines, muzikines, dailės, pažintines, pramogines  veiklas. 
NUTARTA: Kviesti bendruomenės narius savanoriauti.       
SVARSTYTA. 5. Projekto „Pagalba vaikams su negalia Lietuvoje“ pristatymas.
                   Socialinės paramos skyriaus vyriausioji specialistė (asmenų su negalia reikalų koordinatorė) G. Kaveckienė pristatė projektą, tikslinę grupę, veiklas. Projektu siekama užtikrinti vaikams, turintiems vidutinę ar sunkią negalią, reikalingas paslaugas, jų geresnį prieinamumą pagal šeimos gyvenamąją vietą. Tikslinė grupė Tauragės rajono savivaldybėje yra 47 vaikai. 
NUTARTA: Viešinti informaciją apie projektą, kad pagalba pasiektų tuos, kuriems ji reikalinga.
SVARSTYTA. 5. Kiti klausimai, pasiūlymai.
Užimtumo tarnybos prie Socialinės apsaugos ir darbo ministerijos Klaipėdos klientų aptarnavimo departamento Tauragės skyriaus vyriausioji specialistė, laikinai vykdanti skyriaus vedėjo funkcijas, Birutė Tutlienė pasidžiaugė bendradarbiavimu su Tauragės šeimos gerovės centru, kad kartu su specialistais vyksta į seniūnijas pristatyti paslaugų bendruomenei. 


NUTARTA: Siekti tolimesnio specialistų bendradarbiavimo pristatant paslaugas ir pagalbos galimybes.


	
Tarybos pirmininkė 				                    Andžela Jakienė

Protokolą surašė 			                                    Giedrė Kaveckienė



